PAGE  

З А П И С Н И К
СА 12. СЕДНИЦЕ ИЗБОРНЕ КОМИСИЈЕ ГРАДСКЕ ОПШТИНЕ ПАЛИЛУЛА ОДРЖАНЕ 
ЕЛЕКТРОНСКИМ ПУТЕМ
Седница је одржана 15.10.2026. године, са почетком у 12,00 часова, на тај начин што је материјал члановима и заменицима чланова Изборне комисије Градске општине Палилула послат у Viber групи „ИК Палилула“, уз молбу да се чланови Комисије, такође путем Viber групе „ИК Палилула“, појединачно изјасне о дневном реду и предложеном материјалу у прилогу. Седницу је отворио и затворио Урош Бабић, председник Изборне комисије Градске општине Палилула.
Једногласно је усвојен следећи Дневни ред:
1. Усвајање записника са претходне седнице;
2. Разматрање предлога и доношење решења о именовању члана и заменика члана Изборне комисије ГО Палилула у проширеном саставу, на предлог подносиоца изборне листе „МАЈКА СРБИЈА – ГРУДА“;
3. Разно.
Електронским путем, учешће у раду Комисије, кроз изјашњење о предложеним тачкама дневног реда, узели су: 
-чланови у сталном саставу: Гордана Лукић, Весна Кнежевић, Лидија Милутиновић, Марија Дрманић, Гордана Јеремић Зец, Теодора Костић, Кристина Младеновић, Исидора Папић, Аца Тошић, 
-заменици чланова у сталном саставу: Ненад Косановић, Милица Пауновић, Иван Јовичић, Милош Декић, Бранко Давидовић, Петар Дисић, 
-чланови у проширеном саставу: Слободан Пантелић, Алекса Лутовац, Мухамет Вељи, Милош Милошев, Александар Радовановић, Биљана Ђинђић, Војиславка Вукадиновић, Недељко Петровић, Лана Спасић, Данијела Гроздановић, Снежана Станковић
-заменици чланова у проширеном саставу: Душан Гајић, Радмила Џунић, Муратка Баждар, Бошко Михајловић, Сузана Пешић, Милорад Шкодрић, Јасмина Кујунџић Рончевић, Станко Супанич, Снежана Гроздановић, Нина Бирчанин.
    Тачка 1.
УСВАЈАЊЕ ЗАПИСНИКА СА 11. СЕДНИЦЕ ИЗБОРНЕ КОМИСИЈЕ ГРАДСКЕ ОПШТИНЕ ПАЛИЛУЛА. Чланови Комисије су усвојили текст записника са 11. седнице Изборне комисије Градске општине Палилула, уз један глас „уздржан“ (Бранко Давидовић).
Тачка 2.
РАЗМАТРАЊЕ ПРЕДЛОГА И ДОНОШЕЊЕ РЕШЕЊА О ИМЕНОВАЊУ ЧЛАНА ИЗБОРНЕ КОМИСИЈЕ ГРАДСКЕ ОПШТИНЕ ПАЛИЛУЛА У ПРОШИРЕНОМ САСТАВУ НА ПРЕДЛОГ ПОДНОСИОЦА ПРОГЛАШЕНЕ ИЗБОРНЕ ЛИСТЕ „МАЈКА СРБИЈА – ГРУДА“. Подносилац проглашене изборне листе „МАЈКА СРБИЈА – ГРУДА“ поднео је предлог за именовање члана и заменика члана Изборне комисије Градске општине Палилула у проширеном саставу.

Одредбама члана 30. Закона о избору народних посланика прописано је да члана и заменика члана локалне изборне комисије у проширеном саставу именује локална изборна комисија на предлог подносиоца проглашене изборне листе, који мора бити достављен најкасније седам дана пре дана гласања, као и да је локална изборна комисија дужна да донесе решење о предлогу у року од 24 часа од пријема предлога. Решење о именовању примењује се од наредног дана од дана када је донето.

Предлог подносиоца проглашене изборне листе  „МАЈКА СРБИЈА – ГРУДА“ примљен је 14. октобра 2026. године. Предлогом је за члана предложен Душан Лазић, а за заменика члана Јелена Милетић.

Разматрајући поднети предлог, Изборна комисија Градске општине Палилула утврдила је да је предлог дозвољен, уредан, благовремен и поднет од овлашћеног лица, те је, те је једногласно усвојила наведени предлог и на основу члана 30. и члана 32. став 1. тачка 2. Закона о избору народних посланика, одлучила као у диспозитиву решења.
Тачка 3.
РАЗНО. 

По овој тачки дневног реда није било предлога па ни расправе.
Седница је завршена у 12,45 часова.

